חיים דושקיס

**חיים פימה דושקיס** (בליטאית: **Chaimas Fimas Duskesas**; 2 במרץ 1920 – 2004) היה שחקן ומאמן טניס שולחן יהודי-ליטאי, אלוף ליטא (1939) ו-3 פעמים ברציפות סגן אלוף ברית המועצות (1951–1953) ביחידים. אלוף ליטא (1936) ופעמיים ברציפות אלוף ברית המועצות (1952–1953) בזוגות גברים. נוסף לכך, היה אלוף ליטא בטניס (1945) ביחידים.

## ביוגרפיה
דושקיס נולד וגדל בקובנה והתאמן בקבוצת מכבי המקומית.

### 1935
#### אלוף ליטא בזוגות גברים
באליפות ליטא שנערכה ב-1936 הוא זכה במדליית זהב בתואר בטורניר זוגות גברים ביחד עם נ. פסחוב. הוא השתתף באליפות העולם שנערכה באותה שנה בפראג.

### 1937
באליפות ליטא שנערכה בשנת 1937 זכה במדליית כסף בטורניר ליחידים.

### 1938
באליפות ליטא שנערכה בשנת 1938 זכה במדליית כסף בטורניר ליחידים בפעם השנייה ברציפות. הוא השתתף באליפות העולם שנערכה בלונדון באותה שנה והגיע לשלב שמינית הגמר שבו הפסיד ב-3 מערכות לסול שיף יהודי מארצות הברית, שזכה במדליית זהב בטורניר לזוגות גברים.

### 1939
#### מקום רביעי באליפות העולם
באליפות העולם שנערכה בקהיר, מצרים במרץ 1939 סיים במקום רביעי בטורניר הקבוצתי ביחד עם אאוגניוס ניקולסקיס  , ויליוס וריאקואיס, וולדאס דזינדזיליאוסקאס, ההישג הטוב ביותר של ליטא בטורניר הקבוצתי בטניס שולחן בכל הזמנים. בטורניר התנחומים ליחידם הוא זכה במדליית זהב.

#### אלוף ליטא בטניס שולחן ביחידים
באליפות ליטא שנערכה באותה שנה הוא זכה במדליית זהב בטורניר לגברים יחידים.

### מלחמת העולם השנייה
במלחמת העולם השנייה לחם ברגימנט חיל רגלים מס' 249 הליטאי בדיוויזיית הרגלים ה-16 בצבא ברית המועצות.

גיבור ברית המועצות, קולונל וולף וילנסקי, הזכיר בספר זיכרונותיו שפורסם ברוסית בישראל בשנת 1986. בניסיון לתקוף את מפקדת צבא השדה הגרמני ביער בבלארוס, ליד אגם, על ידי עקיפתו מאחור: "... הפעם בחרו הגרמנים בטקטיקה שונה. אם בפעם הראשונה הם אפשרו לגדוד שלנו לסגת בשמחה, הפעם הם חיכו עד שהגדוד צעד עמוק יותר לתוך היער והקיף אותו בטבעת הדוקה. האנשים נכנעו. ראשית, הם הורו למפקדים, לפעילים הפוליטיים וכמובן ליהודים לעזוב את המבנה. הגרמנים ירו בהם מול כולם. הם עשו זאת לאט, כך שלא שמו לב כיצד הנער היהודי מקובנה, חיימס דושקיס, ברח מהמבנה. הוא, שחשב שאין לו מה להפסיד, רץ לעבר האגם. הגרמנים תקפו מאחור. הוא לא מיהר, כי כבר היה מתחת למים. ספורטאי מצוין, אלוף טניס שולחן ליטאי, וגם שחיין טוב, הצליח לשחות על פני האגם בעוד כדורים גרמניים חולפים על פניו...". פטרס לפה, סיפר שבמהלך ההוצאה להורג, חייל צעיר, שחווה התקף חרדה, תפס את אחד היורים בדש הבגדים וכמובן, נורה מיד. פרצה מהומה קלה, שבמהלכה דושקיס הצליח להימלט.

בסוף המלחמה, הגיע עם הגדוד שלו לקלייפדה ושם התגורר וכיהן כשנה בתור היו"ר הראשון של ועדת הספורט של העיר.

### 1945
#### אלוף ליטא בטניס
באליפות ליטא בטניס שנערכה בשנת 1945 זכה במדליית זהב בטורניר ליחידים.

בשנת 1946 עבר למוסקבה ושם המשיך לעסוק בספורט.

### 1951
#### סגן אלוף ברית המועצות
באליפות ברית המועצות שנערכה בשנת 1951 זכה בשתי מדליות כסף בטורניר ליחידים ובטורניר לזוגות גברים.

### 1952–1953
#### אלוף ברית המועצות בזוגות גברים
באליפות ברית המועצות שנערכה בשנים 1952–1953 זכה בשתי האליפויות בשתי מדליות, זהב וכסף בכל אחת מהן. מדליית זהב בטורניר לזוגות גברים ומדליית כסף בטורניר ליחידים.

### 1954
באליפות ברית המועצות שנערכה בשנת 1954 זכה במדליית ארד בטורניר ליחידים.

### מאמן
הוא סיים את לימודיו בבית ספר לאימון במוסקבה, שם השלים תואר באימון כדורסל. הוא עבד כמאמן טניס שולחן באוניברסיטת מיכאיל לומונוסוב במוסקבה וב. תלמידיו זכו במדליות באליפות ברית המועצות ובאליפות אירופה.

בשנת 1996 עבר להתגורר בבוסטון, ארצות הברית ליד בתו ושם נפטר בשנת 2004.

## משפחה
אחיינו, מיכאל דושקס שחקן טניס שולחן מצטיין ופעמיים אלוף ליטא (1973 ו-1975) ביחידים. ייצג את ליטא ב (1989).

## קישורים חיצוניים
* Iš miesto istorijos: pirmasis pokario Klaipėdos sporto vadas Ch. Duškesas (iš Klaipėdos sportininkų namų–muziejaus archyvo), klpsportas.l, June 14, 2021  (כולל תמונה של חיים דושקיס)
* Звёзды СССР. Фимас Душкесас , April 13, 2023  (כולל תמונה של חיים דושקיס)
* stalo tenisas, LNB Mokslo ir enciklopedijų leidybos centras 
* Stalo tenisas 

## הערות שוליים

קטגוריה:שחקני טניס שולחן יהודים
קטגוריה:ספורטאים יהודים ליטאים
קטגוריה:מהגרים מליטא לארצות הברית
קטגוריה:ילידי 1920
קטגוריה:נפטרים ב-2004